**Jesse Pulkkinen** (s. 27. joulukuuta 2004 Laukaa) on suomalainen jääkiekkopuolustaja, joka edustaa SM-liigajoukkue JYPiä. Hänestä on parhaimmillaan odotettu kärkikierrosten varausta NHL:n varaustilaisuuteen 2024.

Ura
---

### Seuraura

Pulkkinen aloitti jääkiekkoilun Team LKP:n luistelukoulussa omien sanojensa mukaan noin 5–6-vuotiaana. Hän siirtyi D-juniori-ikäisenä JYPiin. Kaudella 2021–2022 Pulkkinen jakoi pelipaikastaan huolimatta seuran U18-joukkueen sisäisen pistepörssin voiton Valtteri Lehtosaaren kanssa tehoilla 11+17=28, joilla hän sijoittui koko U18 SM-sarjan puolustajien pistepörssissä viidenneksi. Pulkkinen voitti myös koko sarjan jäähypörssin 110 minuutillaan.

Kesäkuussa 2023 Pulkkinen teki JYPin kanssa 2+1-vuotisen SM-liigasopimuksen. Hän aloitti kauden 2023–2024 seuran U20-joukkueessa, jossa Pulkkinen teki runkosarjassa 18 ottelussa tehot 11+17=28. Hän oli JYPin eniten maaleja tehnyt puolustaja. Marraskuussa seura lainasi Pulkkisen Mestis-joukkue KeuPa HT:hen, jossa hän pelasi kuusi ottelua, kunnes Pulkkinen teki JYPissä liigadebyyttinsä 28. marraskuuta 2023 vieraissa Tampereen Ilvestä vastaan. Hänelle avautui paikka joukkueen kokoonpanosta, kun JYPin puolustuksesta oli sivussa terveydellisistä syistä sekä Teemu Eronen, Aleksi Malinen että Juuso Vainio. Pulkkinen merkittiin JYPin kakkospuolustajapariin Anttoni Hongan viereen. Hän sai ottelussa jääaikaa 18.23 minuuttia ja Pulkkiselle merkittiin teholukema –1. Hän sai myös yhden kahden minuutin jäähyn huitomisesta. Liigauransa avausmaalin Pulkkinen teki kymmenennessä ottelussaan 9. helmikuuta 2024 vieraissa Oulun Kärppiä vastaan. Hän sai ottelussa myös kakkossyöttöpisteen Eetu Peltolan tekemään maaliin. Jaako Niskavaara valitsi Pulkkisen ottelun Alumnien tähtien kolmostähdeksi. Hän teki kauden edetessä läpimurron JYPin liigajoukkueeseen, jossa Pulkkinen pelasi kauden aikana kaikkiaan 29 runkosarjaottelua tehopistein 2+6=8. SM-liigakauden päätyttyä hän vahvisti JYPin U20-joukkuetta pudotuspeleissä. Pulkkinen jakoi neljällä osumallaan joukkueen sisäisen maalipörssin voiton Ossi-Veikka Vuontisvaaran ja Valtteri Alirannan kanssa.

Maaliskuussa 2024 Pulkkinen teki JYPin kanssa kolmivuotisen jatkosopimuksen.

### Maajoukkueura

Pulkkinen pelasi alle 20-vuotiaiden MM-kilpailuissa vuonna 2024. Yhteensä hän on pelannut 17 nuorten maaottelua.

Muuta
-----

Pulkkinen harrasti lapsena myös jalkapalloa LKP:ssä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2021–2022 | JYP | U20-SM | 2 | 0 | 0 | 0 | 0 | – | – | – | – | – |
| 2022–2023 | JYP | U20-SM | 43 | 0 | 4 | 4 | 18 | – | – | – | – | – |
| 2023–2024 | JYP | U20-SM | 18 | 11 | 17 | 28 | 47 | 7 | 4 | 6 | 10 | 22 | JMM | 7 | 1 | 2 | 3 | 8 |
|  | JYP | SM-liiga | 29 | 2 | 6 | 8 | 24 | – | – | – | – | – |
|  | KeuPa HT | Mestis | 6 | 2 | 2 | 4 | 2 | – | – | – | – | – |
| 1 kausi | yhteensä | SM-liiga | 29 | 2 | 6 | 8 | 24 | – | – | – | – | – |
| 1 kausi | yhteensä | Mestis | 6 | 2 | 2 | 4 | 2 | – | – | – | – | – |

Lähteet
-------

* Jesse Pulkkinen The Internet Hockey Databasessa (englanniksi)
* Jesse Pulkkinen Eurohockey-sivustolla (englanniksi)
* Jesse Pulkkinen *Elite Prospects*. Everysport Media Group AB.  (englanniksi)

### Viitteet

1. 1 2 3  Jesse Pulkkinen *Elite Prospects*. Everysport Media Group AB.  (englanniksi)
2. ↑  Kiviniemi, Konsta: Hienon turnauksen tyly loppu jätti Jesse Pulkkiselle näytönnälkää tulevaan – "Nyt haluan kyllä vain voittaa enemmän *Jatkoaika.com*.  5.1.2024. Jatkoaika r.y. Viitattu 6.3.2024.
3. 1 2  Porkka, Jarmo: Läpimurtokauttaan pelaava JYP-​puolustaja Jesse Pulkkinen, 19, kertoo, miten on treenannut itsensä tähän pisteeseen *ksml.fi*.  9.2.2024. Keski-Suomen Media Oy. Viitattu 6.3.2024.
4. ↑  Elite Prospects - JYP U18 *eliteprospects.com*. Everysport Media Group AB. Viitattu 3.12.2023. (englanniksi)
5. ↑  Elite Prospects - JYP U18 *eliteprospects.com*. Everysport Media Group AB. Viitattu 3.12.2023. (englanniksi)
6. ↑  JYP kiinnitti omia junioreitaan *jypliiga.fi*.  13.6.2023. JYP Jyväskylä Oy. Viitattu 3.12.2023.
7. ↑  Soturit tänään! *facebook.com*.  15.11.2023. KeuPa Hockey Oy. Viitattu 3.12.2023.
8. ↑  Seppä, Lassi: U20 SM-sarjan tehopelaajille liigadebyytit – Pulkkinen ja Huovila JYP-paitaan *Jatkoaika.com*.  28.11.2023. Jatkoaika r.y. Viitattu 3.12.2023.
9. ↑  Brander, Timo: Karmea vammatilanne – JYPin nuori maalivahti joutuu tänään kovaan paikkaan *iltalehti.fi*.  28.11.2023. Alma Media Suomi Oy. Viitattu 3.12.2023.
10. ↑  Ilves - JYP, 28.11.2023 *liiga.fi*.  28.11.2023. Jääkiekon SM-liiga Oy. Viitattu 3.12.2023.
11. ↑  Ilves - JYP, 28.11.2023 *liiga.fi*.  28.11.2023. Jääkiekon SM-liiga Oy. Viitattu 3.12.2023.
12. ↑  Ilves - JYP, 28.11.2023 *liiga.fi*.  28.11.2023. Jääkiekon SM-liiga Oy. Viitattu 3.12.2023.
13. ↑  Kärpät - JYP, 9.2.2024 *liiga.fi*.  9.2.2024. Jääkiekon SM-liiga Oy. Viitattu 6.3.2024.
14. ↑  Kiviniemi, Konsta: JYPin sonnit ja vasikat, 2023–24: Suomen paras Turkulainen ja läpimurtokomeetta loistivat loppukaudella sortuneessa korttitalossa *Jatkoaika.com*.  22.3.2024. Jatkoaika r.y. Viitattu 27.3.2024.
15. ↑  Elite Prospects - JYP U20 *eliteprospects.com*. Everysport Media Group AB. Viitattu 27.3.2024. (englanniksi)
16. ↑  Pulkkinen, Huovila ja Varga jatkavat hurrikaanipaidassa *jypliiga.fi*.  15.3.2024. JYP Jyväskylä Oy. Viitattu 27.3.2024.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta